**Daugavpils pilsētas domes 2019.gada 12.septembra saistošo noteikumu Nr.20 “Grozījumi Daugavpils pilsētas domes 2007.gada 25.oktobra saistošajos noteikumos Nr.31 “Par Daugavpils pilsētas pašvaldības palīdzību dzīvokļu jautājuma risināšanā””  
paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | Atbilstoši likuma "Par palīdzību dzīvokļa jautājumu risināšanā" [15.](http://likumi.lv/ta/id/166756-par-daugavpils-pilsetas-pasvaldibas-palidzibu-dzivokla-jautajumu-risinasana#p15)pantam, pašvaldības dome savos saistošajos noteikumos var noteikt arī citas personu kategorijas, kuras nav minētas šā likuma 13. un 14.pantā un kurām sniedzama palīdzība, izīrējot dzīvojamo telpu. Atbalstot ģimenes, kuru aizgādībā ir nepilngadīgi bērni, un personas ar invaliditāti, nepieciešami grozījumi saistošos noteikumos, precizējot personu kategorijas, kuras ar dzīvojamo telpu nodrošināmas vispārējā kārtībā. |
| 2. Īss projekta satura izklāsts | Lai uzlabotu dzīves apstākļus ģimenēm ar nepilngadīgiem bērniem, ar grozījumiem tiek precizētas personu/ģimeņu kategorijas, kurām pašvaldība sniedz palīdzību dzīvojamās telpas izīrēšanā vispārējā kārtībā, kā arī paplašināts personu loks, kurām pienākas šāda veida palīdzība, ar ģimenēm, kuras vismaz 5 gadus lieto pašvaldības dzīvojamo telpu uz apakšīres līguma pamata un ģimenēm, kuru aizgādībā ir viens nepilngadīgs bērns un kuras ne mazāk kā piecus gadus īrē sociālo dzīvojamo telpu Domes Sociālā dienesta Sociālajā mājā. |
| 3. Informācija par plānoto projekta ietekmi uz pašvaldības budžetu | Nav attiecināms |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Netiek mainītas. |
| 6. Informācija par konsultācijām ar privātpersonām | Konsultācijas notikušas ar ģimenēm, kuru aizgādībā ir nepilngadīgi bērni, atbildīgajiem speciālistiem. Ņemti vērā Sociālā dienesta priekšlikumi. |

Domes priekšsēdētājs *(personiskais paraksts)* A.Elksniņš